अल्मोड़ा: अल्मोड़ा में एक नवजात का सड़ा-गला शव मिलने से हड़कंप मच गया। घटना की जानकारी मिलते ही पुलिस मौके पर पहुंची और शव को कब्जे में ले लिया है। जिसके बाद उसे र पोस्टमार्टम के लिए भेज दिया गया है। नवजात का शव सड़े होने के कारण लिंग की पहचान नहीं हो सकी है।
मिली जानकारी के मुताबिक जाखनदेवी त्रिपुरा सुंदरी के पास एक महिला गाय को रोटी खिलाने के लिए पहुंची थी। इस दौरान महिला को झाड़ियों में एक नवजात का शव दिखा। जिसके बाद महिला ने आस-पास मौजूद लोगों को बताया।जिसके बाद इसकी पुलिस को सूचना दी। बताया जा रहा है कि जब नवजात को फेंका गया होगा तो उसकी उम्र लगभग एक महीने होगी। शव को देखने से पता चल रहा है कि वो करीब 15 दिन पुराना होगा।
नवजात के शव मिलने की घटना के बाद से पूरे इलाके में हड़कंप मच गया है। लोगों में इसके कारण दहशत का माहैल है। पुलिस का कहना है कि उन्हें अब तक इस मामले में कोई तहरीर प्राप्त नहीं हुई है। लेकिन पुलिस खुद ही इस मामले की जांच में जुटी हुई है।